
„Într-un gânditor mare regăsești adesea - Ce uimire!, lumea 
miraculoasă, stranie, diformă, superbă, visată, semănând 
cu lumea din tine” (Pan Izverna) 


Toate marile personalităţi, în diferitele epoci ale istoriei 
noastre precum: mame, dascăli, genii, profeţi, eroi, martiri, 
mărturisitori și sfinți ai Neamului, surprind în sufletul lor 
aprins și cuprind în inima lor dogoritoare, Icoana 
autohtonismului și Aura ortodoxiei noastre! Toate aceste 
mari personalități prin viziunea lor, prin trăsăturile lor 
expresive, fizice, morale, intelectuale, culturale, artistice, 
spirituale, care reprezintă spiritul unei întregi naţiuni, 
dobândesc pentru posteritate, chiar eternitate, Icoana unei 
rare frumuseți, în care se reflectă dimensiunea esenţială a 
Neamului, a Naţiei, a poporului, a comunităţii lor prezente! 


Toate aceste mari personalități, verigă cu verigă alcătuiesc 
lanțul de aur al unei deveniri determinate care alcătuiesc 
pentru totdeauna cultura naţională — Pantheonul nostru 
spiritual! Toate aceste mari personalităţi înmănunchiate de 
un spaţiu și un timp s-au ridicat deasupra vremurilor 
istorice, către culmile celeste ale spiritului răspândind în jur 
har,frumuseţe și adevăr! 

vestiţii munţi ai Pindului, o corolă de aromâni printre care 

Hurmuzachi, Gojdu, Șaguna, Sbiera, Boldur, Gafencu, lanolide, Papanace, Papacioc, Vizirescu, 
Izverna, Laţcu, Căpitănescu, M.G. Samarineanu, Papadima-tatăl ș.m.a. 


Ovidiu Papadima s-a născut la Sinoe-Constanţa, în familia unor demni aromâni, dirji, evlavioși și 
credincioși, în ajunul nașterii Sf. Prooroc loan Botezăorul, la 23 Iulie 1909. În cadrul Colegiului „Al. 
Papiu Ilarian” - Târgu Mureș, a fost un elev eminent. A urmat între anii 1928-1931, cursurile Facultății 
de Litere și Filosofie din Capitală, situându-se tot între studenţii de merit. După licenţă a fost profesor 
preuniversitar și asistent la Academia de Studii Comerciale. 


În urma examenului de capacitate pentru profesorii de liceu din anul 1935, Ovidiu Papadima s-a 
clasificat primul pe ţară și surprinzător a cerut orașul Oradea, care avea liberă o catedră de limba și 
literatura română la Secţia maghiară a Colegiului „Emanoil Gojdu”. Cetatea Oradei radia încă prin 
marea familie, binecuvântată de inspiratul și inimosul ei părinte Iosif Vulcan, peste care se simţea clar 
mireasma frumuseții poetului nepereche filogeto-dacul Mihail Eminescu. 


Cum era un îndrăgostit de frumusețile paradisiace ale noii sale Patrii, a purces la pas între miracolele 
naturii, hărăzite de Dumnezu, cum singur se mândrea deseori între cei cunoscuți: „Am obiceiul să-mi 
cunosc tara cu talpa piciorului...” (Gândirea, An IV, Nr. 3-4/ 1995). S-a minunat de mărețele Cetăți 
dacice ale Ponorului, Cetatea Rădesei, în jurul cărora stăruiau peșterile Unceasa, Focul viu, Meziad, 
„Peştera cu oase”, Stâna de Vale, Valea ladei, Poiana Florilor, Pridvorul Custurii, Moara Dracului, 
Piatra Tâlharului și multe alte locuri de basm. 


Ca profesor și-a apropiat câţiva colegi de seamă ori colaboratori la diferite publicaţii orădene: Octav 
Șuluţiu, coleg de studenţie și profesor de franceză, Theodor Neș, directorul colegiului, colaborator la 
Transilvania și Societatea de mâine, poetul teleormănean George A. Petre, care publicase volumul de 
poezii Dumnezeu, iar alături de Al. Olteanu a fondat binecunoscuta Aurora, Asociaţia scriitorilor și 
ziariștilor fără deosebire de naţionalitate. 


Au urmat Emil Roșescu, iniţiatorul-realizatorul expoziţiei „Cartea de aur”, poetul lon Şugariu cu 
celebrul volum „Țara de foc. Înrolat ca sublocotenet pe Frontul de Vest, a căzut eroic în Cehoslovacia, 
apărând orașul Brezno, lăsându-ne sângerând Carnetele unui poet căzut în război. După Șugariu, s- 
au adăugat Ovidiu Drâmba, născut în Marginea de Bihor, Traian Blajovici directorul Bibliotecii 
judeţene Bihor, Gheorghe Bulgăr un specialist în lingvistică, lon Buta președintele clubului turistic 
Oradea, ctitorul Stânei de Vale ș.a. 


A avut bucuria cunoașterii familiei Florica și M.G. Samarineanu, dârji aromâni, mari pasionaţi de 
literatură, el fiind autorul volumului Șoapta clipelor trăite, al volumului de poezii Tablouri din Pind şi 
romanele Romanţă fără note și Kyazim, care au pus bazele unor străluciri orădene: Sentinela de la 
Vest, Gazeta de Vest, Vestul românesc, Cele trei Crișuri etc. Soarta i-a surâs privilegiul colaborării la 
faimoasa familie a lui losif Vulcan. Ovidiu Papadima era format deja ca cronicar literar la sânul 
celebrei reviste din Capitală gândirea, din perioada anilor 1932-1938, fiind deopotrivă o mișcare 
elitistă și o erudită revistă. Din păcate Apocalipsul războiului mondial l-a smuls din acel tărâm de 
basm și cultură orădeană, înrolându-l militar. Războiul nu i-a amputat însă colaborarea la inimoasa 
familie - Vulcan și Țara visurilor noastre. 


Între 1937-1940 a urmat prin bursa Alexander von Humboldt, cursuri doctorale în Germania, apoi 
între 1940-1941 a predat literatura română la Universitatea din Viena. Venind în ţară devine asistentul 
profesorului George Călinescu, șef de lucrări la Facultatea de Litere și Filosofie și cercetător la 
Institutul de Istorie și Teorie Literară „G. Călineascu.” 


În anul 1944 și-a susţinut doctoratul în litere, deschizându-i-se calea strălucită a carierei universitare, 
dar la scurt timp regimul roșu instaurat prin grația regelui Mihai |, l-a întemnițat religios, onorând 
temutele închisori: Calea Rahovei, Ghencea, Jilava, Craiova, Gherla, Canal. Eliberat în 1953, i-a fost 
arestată polivalenţa gândirii de eseist, istoric, cronicar literar, folclorist. 


După opera de debut din 1941, „O viziune românească a lumii, Ovidiu Papadima a explorat maxim 
tărâmul Folclorului nostru naţional, reușind cu succes să alcătuiască o Antologie a poeziei populare, 
intitulată sugestiv: Cu cît cînt, atita sînt, Ed.Minerva, Buc.,1987, căreia i-a adăugat o serie de 
monografii și volume de eseuri, iar după urcarea la ceruri i-a urmat cartea Evocări în care i-a 
îmbrățișat pe Nichifor Crainic, Doctorul N.C. Paulescu, Lucian Blaga, Radu Gyr, Mateiu Caragiale, 
Vasile Voiculescu, D. Caracostea, |. Agârbiceanu, G. Călinescu ș.m.a. 


Poezia lui Nichifor Crainic 


După elogiul eseisticii și al ziaristicii marelui teolog Nichifor Crainic, a urmat venerarea poeziei acestui 
Corifeu al liricii religioase, afirmând că, „poezia lui Nichifor Crainic a avut destinul tragic, în măreția și 
nedreptăţile sale, ale tuturor premergătorilor, consacrându-se ca poetul calmului șesurilor Dunării; al 
energiei îndurerate din anii de restriște ai războiului, al nostalgiilor ţăranului depărtat de lumea lui; al 


dragostei noastre profane de viață; al religiozității noastre organice; al adâncurilor primare ale 
folclorului; ale formulărilor clare ale tradiţiei... Ca atare, în simetriile clare ale versului său cu egală 
solicitudine, tot ceea ce simte că, pornind din sufletul și din gândul său, se poate întâlni în vreun 
punct cu gândurile și sufletul neamului” (Gândirea, Anul II, Nr. 4/1993). 


Doctorul Paulescu sau biruinţa sufletului 


Acest titan al medicinii, al dacoromânismului, al conștiinței și-al tradiţiei noastre ortodoxe, a adus 
atâta sens în viața sa pământească scurtă, cât nu au realizat alţii în decurs de secole. „Savantul 
acesta atât de ciudat, atât de deosebit,- cu inteligența lui rece și precisă, ca o lamă de bisturiu, trăind 
într-o nespus de rară și fermecătoare armonie cu un suflet arzător creștin, și-a prelungit și după 
moarte liniile întoarse straniu ale vieții, într-un destin tot atât de singular, acela de a fi prin spiritul său 
în cea mai frământată actualitate, în timp ce imaginea lui se afundă din ce în ce, palidă și bună ca și 
în timpul vietii, în mările imense de fum și de singurătăți ale uitării... Pentru el, știința și credința 
alcătuiau un tot armonic de gândire și de viaţă, fiindcă ele se împlineau, se sprijineau una de alta. 
Sufletul lui creştin, căuta tiparul mâinii lui Dumnezeu în creațiune, iar spiritul său de om de știință 
căuta în legile dumnezeești logica și precizia neșovăitoare a laboratorului” (ibid.). 


Mioriţa 


Aruncând și o scurtă privire, dar intensă și profundă asupra capodoperei populare Miorița, îi surprinde 
întreaga arhitectură constituită ancestral, cosmogonic din această „întrepătrundere desăvârșită a 
tainelor cosmosului cu amănuntele vietii pământeşti de toate zilele..., astfel că valorile de artă ale 
Mioriței s-au ridicat din adâncurile firii pământești până la splendorile vieţii cosmice, într-una din 
capodoperele literaturii întregii omeniri” (Gândirea Anul IV,Nr.3-4/1995). 


Drumurile sufletești ale lui L.Blaga 


Prin voia Bunului Dumnezeu, a Neamului, a Națiunii noastre primordiale i-a fost hărăzit o vatră de 
așezare spiritual-religioasă, a cărei cultură și credință, prin ctitorirea de gând, de cuvânt, de faptă, 
prin har, spirit, artă și opere nemuritoare, ce s-au revărsat înfloritor și roditor peste întreaga albie a 
omenirii doritoare de sens și strălucire. „Scrisul lui Lucian Blaga e una dintre mărturiile cele mai 
dătătoare de nădejdi, ale posibilităților noastre de a aduce cândva rod deosebit și vrednic de a fi 
căutat, în marile recolte sufletești ale lumii; de a ne împinge seva solului propriu până la înflorirea 
înaltă a unor petale care să poată îmbogăţi, fără îngăduințe, corola de vis a omenirii. Sunetul 
fundamental, adânc, al poeziei lui Lucian Blaga este ecoul grav al unui dureros proces de căutare” 
(Gândirea Anul IV,Nr.1-2/1995). 


Distinsul eseist și eruditul monograf aromân Ovidiu Papadima, ne-a lăsat și o amintire și din gulagul 
comunist oferit cu prisosinţă Elitelor spirituale naţionale, de regimul concentraţionar instaurat prin voia 
și trădarea regelui Mihai | și-a camarilei sale, care au legalizat bolșevismul în ţara noastră predată 
prin lașitate, crimă și mojicie, sovieticilor cotropitori și prădători. 


Dincolo de infernul permanent ce sălășluia în sinistrul Reduit al odioasei temnițe subpământene 
Jilava, scriitorul Ovidiu Papadima, ne introduce într-o atmosferă feerică de primăvară, când Natura își 
croiește haina verde, divină pentru întâmpinarea Învierii Domnului. Harul Duhului Sfânt le-a înlesnit 
camarazilor întemnițați religios, organizarea în celula neîncăpătoare a unei Universităţi populare, 
pentru pregătirea unui astfel de miracol divin. „Ca profesori apelasem aici la universitarii din celulă (o 
cameră croită pentru 60 de persoane, înghesuia cu îngăduința conducerii sistemului ateo- 
comunist,cca. 160 de întemnițați religios): col. Voropchievici; col. Mircea Tomescu; Costache Sturzu; 
Ovidiu Papadima; N. Georgescu-Cocoș, mâna dreaptă a lui lorga la conducerea gazetei „Neamul 
Românesc”, Zoltan Franyo - prieten al românilor, cunoscător profund al poeziei lui Eminescu și 
traducător în limbile maghiară și germană al versurilor poetului. Bunăoară eu am vorbit în primul 


semestru despre Alecsandri, drumul vieții și al creației sale, iar în al doilea semestru despre Zahei 
orbul, romanul lui V. Voiculescu. De Înviere, colegii din celula situată la capătul galeriei, m-au rugat să 
vin la ei şi să le vorbesc despre ouăle roșii de Paști. Am început tocmai de la mitologiile asiatice, care 
vorbeau despre nașterea cosmosului dintr-un OU primordial și am terminat analizând celebra poezie 
a lui lon Barbu, Oul dogmatic” (Gândirea Anul IV, Nr. 1-2/ 1995). 


Antologia - prin termenul get-trac, - anthologion însemnează alegerea a ceea ce e mai frumos din 
toate realizările de artă. Adunătorul unei Antologii a fost întotdeauna un îndrăgostit de frumos, 
alcătuind astfel o Corolă sclipitoare din bogata colecţie a creatorilor de splendori, parcurgând întinderi 
mari din domeniul artei literare, fiind în egală măsură subiectiv şi obiectiv. „În folclor, autorul e unul 
singur, în mii și mii de ipostaze individuale caleidoscopice: poporul. Publicul este tot el; fie omul 
singur, care cântă o doină pentru el însuși, pentru a-și ușura sufletul; fie fata sau flăcăul ce cântă 
pentru a fi auzit de „celălalt”, comunicându-i aleanul dragostei, fie ceata de ţărani care cântă 
împreună la prășit, la secerat, la cosit, la tăiatul pădurii, pe drum la plecarea și la întoarcerea de la 
lucru. 


La șezătoare, la nuntă sau la înmormântare, la ceremoniile agrare de fructificare sau de sărbătoare a 
recoltei, la povestirile sau cântecele de seară din jurul focului — autorul și publicul se dedublează: 
există cel ce spune sau cântă, dar există și cei care ascultă și privesc” (Cu cât cânt, atâta sunt, 
Antologia..., op. cit., p. 5-6). 


Cântecul - ca expresie a vieţii sufletești 


Cântecul e șoapta, bucuria, ritmul, dorul, armonia, lumina ţâșnite din cuvântul dumnezeesc, pentru a 
încânta pe pămât sufletul frumos al Omului, spre a-l urca la logosul ceresc! Cântecul sublim alături 
de Cuvântul ales sunt aripile sufletului spiritual al valahului credincios! Cântecul sublim și Cuvântul 
ales sunt cele mai nobile expresii ale Vieţii sufletești! 


Poezia creștin-ortodoxă care e o esenţă de muzică cultă, filosofie pură, armonie celestă este un 
înainte mergător al întregii creaţii posthristice geto-daco- române de la Ap. Pavel încoace. „Foaie 
verde lemn uscat,/ De oftat ce-am tot oftat/ Soarele s-a-ntunecat,/ Luna n-a mai luminat.// De oftat ce- 
am oftat tare,/ Nici soarele nu răsare,/ Nici luna lumină n-are,/ Nici pe câmp nu creşte-o floare.// Cui a 
lăsat oftatul, lerte-i Domnul păcatul,/ Că omul dacă oftează,/ Inima-și mai uşurează.// Foicică bob 
mărunt,/ De oftat şi de urât/ Sufletul mi-am amărât,/ Viața mi-am posomorât” (G. Dem. Teodorescu, 
Muntenia; De la Petrea Creţu Șolcan; cf. Antologia...). 


„Doamne, la inima mea/ Este-un râu și-o fântânea;/ Râul de dor s-a făcut,/ Fântâna de gândul 
mult. "(Cicerone Theodorescu, Com. Nădăștie-Alba; De la lon Buric Judele; cf. Antologia...). 


„Cine m-aude cântând; Zice că n-am nici un gând,/ Dar atâtea gânduri am/ Câte zile-s într-un an,/ Ș- 
atâtea gânduri mă mâncă/ Câte păsărele cântă;/ Atâtea gânduri mă bat/ Câte frunze-s pe un brad.// 
Aşa mă bat gândurile,/ Ca pe murg oblâncurile./ Și muntele care-i munte/ Și el are gânduri multe,/ 
lară eu un junișan/ Gânduri multe cum să n-am?” (Seb Bornemisa,Transilvania). 


Cuvântul ales și cântecul sublim, Poezia și Muzica, Armonia și Frumosul nu se întâlnesc doar la 
marile momente solemne. Ele se întrunesc în viața dacoromânului, clipă de clipă, zi de zi. „Credem 
că o antologie de acest gen ar dezvălui fațete și relaţii puțin cunoscute, din poezia noastră populară, 
dacă ea s-ar organiza pe principiul acesta: al urmăririi felului în care cântecul popular însoțește viața 
omului de la leagăn până la mormânt, în toate momentele ei semnificative”. Ovidiu Papadima, 
Antologia...0p. cit.) 


Fiecare mare creator, gânditor din toate epocile istorice ale Neamului nostru, prin viața și opera lui 
este în egală măsură, Măsură a izvorului nemuritor al Folclorului, care însoțește viața omului de la 
naștere spre trecere și renaștere, în toate momentele lui sacre, semnificative! 


Eseu dedicat în mod expres marilor orădeni, prestigioșii mei prieteni: George Roca, de ziua nașterii 
sale și istoricului militar, prolific scriitor dr. Constantin Moșincat. 

